Δουργούτι Ξάνθης

Το Δουργούτι είναι μικρό ημιορεινό χωριό της Θράκης στην Περιφερειακή Ενότητα Ξάνθης σε υψόμετρο 260 μέτρα.

Γεωγραφία - Ιστορία 
Το Δουργούτι βρίσκεται προς τα σύνορα της Ελλάδας με τη Βουλγαρίας και τα ανατολικά όρια με την Περιφερειακή Ενότητα Ροδόπης, σε απόσταση 48 χλμ. ΒΑ. από την Ξάνθη και 33 χλμ. Α.-ΒΑ. από τη Σμίνθη (έδρα δήμου). Το χωριό είναι από την εποχή της τουρκοκρατίας και οι πρώτοι κάτοικοί της ήταν μουσουλμάνοι Κιρτζαλήδες, λαός μικρασιατικής καταγωγής που αρχικά (με τη συνθήκη του Αγίου Στεφάνου - 1878) μεταφέρθηκαν από τους Οθωμανούς στο Κίρτζαλι της Βουλγαρίας και στην συνέχεια μετοίκησαν νοτιότερα σε ορισμένες περιοχές της Ξάνθη και Ροδόπης. Τα σπίτια του, άλλα γκρεμισμένα και άλλα διατηρημένα, έχουν τα χαρακτηριστικά γνωρίσματα της παραδοσιακής αρχιτεκτονικής της περιοχής. Ως οικισμός αναφέρεται επίσημα το 1961 να απογράφεται στην τότε κοινότητα Σατρών. Σύμφωνα με το Σχέδιο Καλλικράτης υπάγεται στη δημοτική ενότητα Σατρών του Δήμου Μύκης και σύμφωνα με την απογραφή 2011 έχει πληθυσμό 3 μόνο κατοίκους.

Εξωτερικοί σύνδεσμοι 

 Οι Κιρτζαλήδες της Θράκης από τον ιστότοπο https://sitalkisking.blogspot.com/

Παραπομπές 

Χωριά του νομού Ξάνθης
Δήμος Μύκης